open-index/open-wikipedia-markdown huggingface dataset:
מארק הויזינחה

**מארק הויזינחה** (בהולנדית: **Mark Huizinga**; נולד ב-10 בספטמבר 1973) הוא ג'ודוקא עבר הולנדי אשר התחרה בקטגוריית המשקל עד 90 ק"ג, האלוף האולימפי מסידני 2000.

## קריירה
הויזינחה השתתף ארבע פעמים במשחקים האולימפיים בשנים 1996, 2000, 2004 ו-2008 וזכה בשלוש מדליות. באטלנטה 1996, הויזינחה זכה במדליית הארד. בסיבוב הראשון הוא הפסיד בהחלטת שופטים לג'ון קי-יונג הדרום-קוריאני לאחר שהקרב נגמר בשוויון. הויזינחה נשר לקרבות הניחומים שם ניצח באיפון את סרג' ביוולה אבולו הקמרוני. בשני הקרבות הבאים הוא ניצח שוב באיפון את יוסוואני דספניה הקובני ואת ניקולס ז'יל הקנדי ועלה לקרב על מדליית הארד. בקרב על המדליה הויזינחה התמודד מול אדריאן קרויטורו הרומני וניצח באיפון 2 דקות ו-16 שניות לסיום.

באולימפיאדת סידני 2000, הויזינחה זכה במדליית הזהב בקטגוריית המשקל עד 90 ק"ג. בסיבוב הראשון הוא ניצח באיפון את יוסוואני דספניה הקובני לאחר תרגיל סיאו-נגי, בשמינית הגמר הוא ניצח באיפון את בריאן אולסון האמריקאי כשביצע תרגיל טאי-אוטושיסאה-קומי-וואזה. ברבע הגמר הוא ניצח בניקוד קוקה את אדריאן קרויטורו הרומני ובחצי הגמר הוא גבר באיפון על קית' מורגן הקנדי לאחר תרגיל סיאו-נגי מוצלח דקה ו-38 שניות מהפתיחה. בגמר הויזינחה התמודד מול קרלוס הונורטו הברזילאי וניצח באיפון כאשר דקה ו-38 שניות לסיום הוא ביצע תרגיל אוצ'י-מטה-גאשי מוצלח.

באולימפיאדת אתונה 2004, הויזינחה נבחר להיות נושא הדגל של המשלחת ההולנדית בטקס הפתיחה וזכה במדליית ארד אולימפית נוספת. בסיבוב הראשון הוא ניצח באיפון תוך 57 שניות את גרהרד דמפף הגרמני לאחר תרגיל אוצ'י-מטה. בשמינית הגמר הוא הפסיד להוואנג הי-טה הדרום קוריאני ונשר לקרבות בית הניחומים. לאחר שניצח בבית הניחומים את פשמיסלב מתיאשק הפולני בניקוד יוקו, את קית' מורגן הקנדי באיפון ואת אדוארדו קוסטה הארגנטינאי באיפון הוא עלה לקרב על מדליית הארד. בקרב על המדליה הויזינחה התמודד מול וינסטון גורדון הבריטי וניצח באיפון תוך דקה ו-51 שניות כאשר ביצע תרגיל בשם אורה-נגה.

הויזינחה מחזיק במדליית ארד מאליפות העולם (2005). באליפויות אירופה הוא זכה ב-12 מדליות; חמש מדליות זהב (1996, 1997, 1998, 2001 ו-2008), שתי מדליות כסף (2000 ו-2004) וחמש מדליות ארד (1994, 1999, 2002, 2003 ו-2005).

במהלך הקריירה הויזינחה זכה במעל ל-40 מדליות בטורנירים מהסבב העולמי וביניהן מדליות זהב מטורנירי טוקיו ופריז היוקרתיים. כמו כן, הוא זכה עשר פעמים באליפות הולנד. הויזינחה פרש מג'ודו תחרותי ב-8 בנובמבר 2008, כמה חודשים אחרי אולימפיאדת בייג'ינג 2008 ובין השנים 2010–2012 היה המאמן הראשי של נבחרת הנשים של הולנד בג'ודו.

## רשימת הישגים חלקית מטורנירים בסבב העולמי

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ג'ודוקא הולנדים
קטגוריה:אלופים אולימפיים מהולנד
קטגוריה:אלופים אולימפיים: ג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אטלנטה (1996)
קטגוריה:נושאי דגל הולנד באולימפיאדה
קטגוריה:הולנדים שנולדו ב-1973
ילנה טמניקובה

**ילנה טמניקובה** (ברוסית: **Елена Темникова**; נולדה ב-18 באפריל 1985) היא זמרת, ושחקנית רוסייה. טמניקובה החלה את הקריירה שלה בלהקת Serebro, אשר מוכרת הלהקה בזכות השתתפות הלהקה בתחרות האירוויזיון עם השיר "Song #1" והגיעו למקום השלישי בשנת 2007. בשנת 2016, טמניקובה פרשה מהלהקה לטובת קריירת סולו.

## ביוגרפיה
### ראשית חייה והשכלה
טמניקובה נולדה בעיר קורגן, מחוז קורגן שברוסיה. אביה, ולדימיר ויקטורוביץ, עבד כנהג ואופה במאפייה משפחתית בה גם אמהּ עבדה. מגיל צעיר החלה 4 לנגן בכינור, ולהשתתף בתחרויות מוזיקה שונות, למדה בבית ספר למוזיקה אך לא סיימה אותו, במקום זה הגיעה לסטודיו הקולני של ולרי צ'יגינטסבה. זמן קצר לאחר שסיימה את בית הספר התיכון, היא עברה עם הוריה ועם אחותה הגדולה נטליה לעיר אומסק. בדצמבר 2002, זכתה בתחרויות האזוריות, היא נסעה למוסקבה לתחרות "קול-רוסיה", שנערכה בקתדרלת ישו המושיע, שם זכתה במקום ראשון.

### 2003–2005: תחילת דרכה
טמניקובה החלה את קריירה המוזיקה שלה בשנת 2003, כאשר הגיע למקום השלישי בעונה השנייה של התוכנית מפעל הכוכבים, במהלך התוכנית הוציאה מספר סינגלים: "Дальше всех" ו-"Тайна". לאחר סיום הפרויקט החלה לעבוד עם מקסים פדייב.

### 2006–2014: פריצה בלהקת Serebro
בשנת 2006, החליט מקסים פדייב להקים להקת נשים ולצרף את טמניקובה ולקרוא להן "Serebro" ובה כללו שתי בנות נוספות מרינה ליזורקינה ואולגה סריאבקינה. ההופעה הראשונה שלהן בפומבי התקיימה בתחרות האירוויזיון ב-12 במאי 2007 בהלסינקי שבפינלנד עם השיר "Song#1" והגיעו למקום השלישי.

ב-21 באפריל 2009, הוציאה הלהקה את אלבום הבכורה שלהן ברוסית שנקרא: "OpiumRoz". בהמשך הוציאה הלהקה אלבום נוסף לראשונה באנגלית שנקרא: "Mama Lover", בשנת 2012, אשר השיגה הצלחה בינלאומית.

במהלך שנת 2014, החליטה טמניקובה לעוזב את הלהקה ולעבור לקריירת סולו. כעבור מספר זמן יצא סינגל הבכורה שלה: "Зависимость".

### 2017–2015: קריירת סולו, Temnikova
במהלך 2015, הוציאה טמניקובה סינגל שני ששמו: "Навстречу", אשר לא נכלל באלבומים.

ב-30 בספטמבר 2016, הוציאה טמניקובה את המיני-אלבום הראשון שלה שנקרא על שמה: "Temnikova I", האלבום נחת במקום הראשון במצעדים ברוסיה וב-iTunes.

### 2018–הווה: Temnikova 4
ב-27 באפריל 2018, יצא אלבום האולפן המלא הראשון של טמניקובה שנקרא: "Temnikova III: Не модные", זה לאחר 3 אלבומי מיני שהוציאה קודם לכן.

ב-5 בפברואר 2019, טמניקובה הוציאה את האלבום המיני הרביעי שלה שנקרא על שמה: "Temnikova 4".

## חיים אישיים
במהלך השנים 2004–2008, הייתה נשואה לאלכסיי סמיונוב.

בשנת 2014, נישאה לדמיטרי סרגייב. ב-27 במרץ 2015 לזוג נולדה בת, אלכסנדרה.

## דיסקוגרפיה

### אלבומי אולפן
* 2018: *[[Temnikova III: Не модные]]*

### אלבומי EP
* 2016: *[[Temnikova I]]*
* 2017: *[[Temnikova II]]*
* 2019: *[[Temnikova 4]]*

### אלבומי לייב
* 2018: *Выше крыш. Акустический Лайв*
* 2019: *(TEMNIKOVA 4 (Live*
* 2020: *TEMNIKOVA PRO I Live*

## קישורים חיצוניים

* 

קטגוריה:זמרות רוסיות
קטגוריה:רקדניות רוסיות
קטגוריה:זמרות פופ רוסיות
קטגוריה:שחקניות קולנוע וטלוויזיה רוסיות
קטגוריה:רוסיות שנולדו ב-1985
קטגוריה:רוסים שנולדו ב-1985
פתוש

**פַתוּשׁ** או **פאתוש** (בערבית: **فتوش)** הוא סלט מזרח-תיכוני מהמטבח הלבנוני ונפוץ גם בישראל הוא משלב פיתה מטוגנת עם ירקות שונים כמו עגבנייה, מלפפון וצנונית, ולעיתים גם חסה ופטרוזיליה. מטרתו לעשות שימוש חוזר ולנצל פיתות שהתייבשו. לעיתים נכתב גם **פטוש** או **פאטוש**.

## ראו גם
* פרנץ' טוסט
* פנצנלה
* רוטב לחם

## קישורים חיצוניים

* מתכון לסלט פטוש באתר "השולחן"
* מתכון לסלט פטוש עם חצילים של נוף עתאמנה אסמאעיל

## הערות שוליים

קטגוריה:המטבח הסורי
קטגוריה:המטבח הפלסטיני
קטגוריה:המטבח האמירתי
קטגוריה:המטבח המזרח-תיכוני
קטגוריה:המטבח הלבנוני
קטגוריה:המטבח העיראקי
קטגוריה:המטבח הערבי
קטגוריה:מתאבנים
קטגוריה:מאכלי לחם
קטגוריה:המטבח הערבי: סלטים
She Drives Me Crazy

**She Drives Me Crazy** הוא שיר שבוצע על ידי הלהקה האנגלית פיין יאנג קניבלז, יצא לאור בשנת 1988, ונכלל באלבום "The Raw & the Cooked" שיצא בשנת 1989.

## רקע
השיר הגיע למקום החמישי במצעד הסינגלים הבריטי. הוא זכה להצלחה גדולה יותר בארצות הברית, שהה שם שבוע אחד בראש מצעד הבילבורד הוט 100, והיה לאחד משני שירים של הלהקה שהגיעו למקום הראשון במצעד זה. גם באוסטרליה, קנדה, ספרד, אוסטריה וניו זילנד הגיע השיר למקום הראשון. בנוסף הוא העפיל לשלושת הגדולים במצעדים בגרמניה בלגיה, אירלנד, שווייץ ואיסלנד.

השיר שימש בפסקול של מספר סרטים:"יותר מאהבה" ב-1999, "היצ'" בשנת 2005, Towelhead ב-2007 ו"תוכנית גיבוי" בשנת 2010.

## ביקורות

### רשימות כל הזמנים

## גרסאות כיסוי ופארודיות
דולי פארטון ביצעה גרסת כיסוי לשיר ב-2008.

ווירד אל ינקוביץ' ביצע לשיר גרסה פארודית באלבומו בשם "Drives Like Crazy" אודות אישה שאף אחד אינו רוצה שתשב במושב הנהג.

הקומיקאי ארסניו הול, בשם הבדוי Chunky A הקליט גרסה פארודית לשיר בשם "Ho Is Lazy" שהופיע באלבום שהוציא.

קרמיט הצפרדע ומיס פיגי הקליטו גרסה לשיר באלבום של החבובות אשר יצא בשנת 1994.

The Flying Pickets הקליטו גרסת א-קפלה שהופיעה באלבום The Original Flying Pickets: Volume 1.

## קישורים חיצוניים

* She Drives Me Crazy, באתר Songfacts

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
המנון מקסיקו

**ההמנון הלאומי המקסיקני** (בספרדית: ***Himno Nacional Mexicano***) הוא ההמנון הלאומי של מקסיקו, ההמנון חובר בידי פרנסיסקו גונזלס בוקנגרה.

הוא הושר לראשונה בשנת 1854 ואומץ רשמית ב-1943, ההמנון מורכב מעשרה בתים ופזמון ומתאר ניצחונות צבאיים וקריאות הגנה על המולדת.

## היסטוריה
### מילים
ב-12 בספטמבר 1853 הכריז נשיא מקסיקו אנטוניו לופס דה סנטה אנה על תחרות לכתיבת ההמנון הלאומי, והציע פרס למחבר ההרכב הפואטי הטוב ביותר, המשורר פרנסיסקו שהתמקד בשירי אהבה לא ראה עצמו כמתאים לחבר המנון וסירב להשתתף, ארוסתו שלא אהבה את סירובו נעלה אותו בחדר ודרשה ממנו לחבר המנון על מנת לצאת, לאחר ארבע שעות השראה מאולצת הוציא המשורר את ההמנון בן עשרת הבתים מעבר לדלת וזכה בחרותו, השיר הוגש וזכה פה אחד ונבחר להמנון הלאומי, הזכייה הוכרזה בעיתון הרשמי של הפדרציה ב-3 בפברואר 1854.

### לחן
המנגינה נבחרה באותה תחרות והמנצח היה המלחין חואן בוטסיני, אך הכניסה שלו לא הייתה אסתטית ונדחתה, נערכה תחרות שנייה שבה ניצח חיימה נונו, שניהל מספר להקות צבאיות באותו זמן, לאחר שהוזמן על ידי הנשיא דה סנטה אנה שהתרשם מיכולותיו בקובה, לחנו של נונו שנקרא "אלוהים וחירות" נבחר מבין כל הלחנים והוגדר כיצירת מופת של מוזיקה קלאסית, ב-12 באוגוסט 1854, והתקבל רשמית ביום העצמאות 16 בספטמבר באותה שנה.

## מילות ההמנון
מתוך השיר מבוצעים באופן רשמי רק הפזמון והבית הראשון, החמישי, השישי, והעשירי. החל משנת 1943.

**פזמון**

Mexicanos, al grito de guerra
El acero aprestad y el bridón,
Y retiemble en sus centros la tierra
Al sonoro rugir del cañón.
¡Y retiemble en sus centros la tierra
Al sonoro rugir del cañón!
**בית ראשון**

Ciña ¡oh Patria! tus sienes de oliva
de la paz el arcángel divino,
que en el cielo tu eterno destino
por el dedo de Dios se escribió.
Más si osare un extraño enemigo
profanar con su planta tu suelo,
piensa ¡oh Patria querida! que el cielo
un soldado en cada hijo te dio.
**פזמון**
**בית חמישי**

¡Guerra, guerra! sin tregua al que intente
de la patria manchar los blasones!
¡Guerra, guerra! los patrios pendones
en las olas de sangre empapad.
¡Guerra, guerra! En el monte, en el valle
los cañones horrísonos truenen
y los ecos sonoros resuenen
con las voces de ¡Unión! ¡Libertad!
**פזמון**
**בית שישי**

Antes, Patria, que inermes tus hijos
bajo el yugo su cuello dobleguen,
tus campiñas con sangre se rieguen,
sobre sangre se estampe su pie.
Y tus templos, palacios y torres
se derrumben con hórrido estruendo,
y sus ruinas existan diciendo:
De mil héroes la patria aquí fue.
**פזמון**
**בית עשירי**

¡Patria! ¡Patria! Tus hijos te juran
exhalar en tus aras su aliento,
si el clarín con su bélico acento
los convoca a lidiar con valor.
¡Para ti las guirnaldas de oliva!
¡un recuerdo para ellos de gloria!
¡un laurel para ti de victoria!
¡un sepulcro para ellos de honor!

## קישורים חיצוניים

מקסיקו
קטגוריה:מקסיקו: סמלים לאומיים
עקב צפוני

**עקב צפוני** (שם מדעי: *Buteo hemilasius*) הוא מין של עוף דורס מהסוג עקב אשר חי בצפון אסיה. עקב זה הוא המין הגדול בסוגו, אם כי כמה מדידות משוות אותו לזה של עקב פרוגינוס. בעבר הוא היה תת-מין של עקב עיטי אך הופרד.
## מאפיינים
אורכו של עקב זה 57 - 71 ס"מ, מוטת כנפיו מגיעה לאורך 143 - 161 ס"מ ומשקלו 950 - 1,400 גרם בזכרים ו-970 - 2,050 גרם בנקבות הגדולות יותר. העקב בעל נוצות לבנות חיוורות מנומרות לאורך החזה והראש בכתמים כהים. הבטן עצמה כהה יותר וקצוות הכנפיים והזנב אפורים. העקב בעל כנפיים רחבות המותאמות לדאייה ובעל טפרים קטלניים ברגליו.

עקב זה דואה מעל ערבות הרים גבוהים בחיפוש מזון ובחורף יורד למדרונות הנמוכים יותר. הוא מקנן בין הצוקים ומדרונות ההר בקן גדול עשוי מענפי עצים. עקב זה ניזון ממיני יונקים קטנים, עופות אחרים, זוחלים וגם חרקים כשהם נפוצים.

העקב חי במדינות: בהוטן, סין, הונג קונג, הודו, פקיסטן, איראן, יפן, קזחסטן, צפון קוריאה, דרום קוריאה, מונגוליה, נפאל, רוסיה, טג'יקיסטן, ואוזבקיסטן.

## קישורים חיצוניים

## הערות שוליים

קטגוריה:בעלי חיים שתוארו ב-1844
קטגוריה:טקסונים שתוארו בידי הרמן שלגל
קטגוריה:עקב
קטגוריה:רוסיה: עופות
קטגוריה:סין: עופות
קטגוריה:מונגוליה: עופות
קטגוריה:קזחסטן: עופות
עקעק תכול מצוי

**עקעק תכול מצוי** (שם מדעי: *Cyanopica cyanus*) הוא מין של ציפור שיר ממשפחת העורביים אשר חיה בצפונה של אסיה. הוא מצוי במרבית סין, צפון קוריאה, דרום קוריאה, יפן וצפונה של מונגוליה ודרום סיביר. במראהו הוא מזכיר מעט עקעק זנבתן אך שייך לסוג שונה, עקעק תכול, בו מין נוסף - עקעק איברי.

עקעק זה מגיע לאורך 31 - 35 ס"מ עם זנב ארוך וכחול באורך 16 - 20 ס"מ. הראש והמקור שחורים, הגרון החזה והעורף לבנים והגוף והכנפיים חומים בהירים-אפורים. 

העקעק חי ביערות מחטניים ומצוי גם ביערות נשירים ובפארקים עירוניים. הוא פועל במשך היום בקבוצות המונות לעיתים עד 70 פרטים ומחפש מזון לפני החורף האכזרי. הוא ניזון בעיקר מצנוברים, בלוטים, פירות רכים וגם מחסרי חוליות המצויות בין הענפים והצמחים. חלק מהעקעקים גם ניזונים משאריות מזון של אנשים.

עקעקים אלה מקננים באביב בין ענפי עצים בקן כדורי ובו הנקבה מטילה 6 - 8 ביצים הבוקעים לאחר 15 יום. שני ההורים מטפלים בגוזלים עד לבגרותם.

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1776
קטגוריה:עורביים
קטגוריה:קוריאה הצפונית: עופות
קטגוריה:רוסיה: עופות
עקעק תכול

**עקעק תכול** (שם מדעי: *Cyanopica*) הוא סוג של ציפורי שיר ממשפחת העורביים השייכים לקבוצת העקעקים, בה העקעק הזנבתן החי בישראל. בסוג זה 2 מינים החיים בין אירופה לצפון אסיה ואינם חיים בישראל.

בצורתם שני מינים אלה בעלי גוף בינוני, מקור ישר וחד בצבע שחור וכנפיים בעלות גוון תכול שנתן להם את שמם. הם חיים בקבוצות קטנות ביערות מחטניים ונשירים, לעיתים באזורים קרים. לתזונתם הם מתבססים על בלוטים, נבטים ובעלי חיים קטנים.

## מינים

## קישורים חיצוניים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:עורביים
טקס פרסי האקדמיה הבריטית לקולנוע ה-68

**טקס [[פרס באפט"א לקולנוע|פרסי האקדמיה הבריטית לקולנוע]] ה-68** הידוע בשם טקס הבאפט"א נערך ב-8 בפברואר 2015 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2014. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2014.

על שמות המועמדים הכריזו ב-9 בינואר 2015 סטיבן פריי והשחקן סם קלאפלין. הטקס שודר בערוץ BBC One ובערוץ. סטיבן פריי הנחה את הטקס בפעם העשירית. הטקס נפתח בהופעה של להקת הרוק הבריטית קסביאן בשיר "Stevie".

הסרט "התבגרות" זכה בשלושה פרסים מתוך חמש קטגוריות כולל הסרט הטוב ביותר, הבמאי הטוב ביותר לריצ'רד לינקלייטר, ושחקנית המשנה הטובה ביותר לפטרישה ארקט. אדי רדמיין זכה בפרס השחקן הראשי הטוב ביותר עבור הופעתו בסרט "התאוריה של הכול". ג'וליאן מור זכתה בפרס השחקנית הראשית הטובה ביותר על הופעתה בסרט "עדיין אליס". ג'יי קיי סימונס זכה בפרס שחקן המשנה הטוב ביותר על הופעתו בסרט "ויפלאש". הסרט "מלון גרנד בודפשט" זכה בחמישה פרסים מתוך 11 קטגוריות. ג'ק אוקונל זכה בפרס הכוכב העולה. הסרט "התאוריה של הכול" בבימויו של ג'יימס מארש זכה לפרס הסרט הבריטי המצטיין לשנת 2014. סרט האנימציה "סרט לגו" זכה בפרס האנימציה הטוב ביותר ו-"Citizenfour" זכה בפרס הסרט התיעודי הטוב ביותר.

## זוכים ומועמדים
[שמאל|ממוזער|215x215 פיקסלים|[ריצ'רד לינקלייטר, זוכה פרס הבמאי הטוב ביותר]]
[שמאל|ממוזער|230x230 פיקסלים|[אדי רדמיין, זוכה פרס השחקן הטוב ביותר]]
[שמאל|ממוזער|200x200 פיקסלים|[ג'וליאן מור, זוכת פרס השחקנית הטובה ביותר]]
[שמאל|ממוזער|221x221 פיקסלים|[ג'יי קיי סימונס, זוכה פרס שחקן המשנה הטוב ביותר]]
[שמאל|ממוזער|235x235 פיקסלים|[פטרישה ארקט, זוכת פרס שחקנית המשנה הטובה ביותר]]
[שמאל|ממוזער|214x214 פיקסלים|[ג'ק אוקונל, זוכה פרס הכוכב העולה]]

### [[פרס עמית באפט"א|עמית באפט"א]]
* **[[מייק לי]]**

### פרס באפט"א לתרומה מצטיינת לקולנוע
* BBC Films

## ראו גם
* טקס פרסי גלובוס הזהב ה-72
* טקס פרסי אוסקר ה-87

## קישורים חיצוניים

* טקס פרסי באפט"א ה-68

## הערות שוליים

קטגוריה:טקסי פרס באפט"א
קטגוריה:2015 בממלכה המאוחדת
המנון דומיניקה

**אי היופי, אי הפאר** (באנגלית: **Isle of Beauty, Isle of Splendour**) הוא ההמנון הלאומי של דומיניקה, הוא נכתב בידי **וילפרד אוסקר מורגן פונד**, והולחן בידי  *למואל מקפרסון כריסטיאן* בשנת 1967.

## מילות ההמנון
### אנגלית
: Isle of beauty, isle of splendour,
: Isle to all so sweet and fair,
: All must surely gaze in wonder
: At thy gifts so rich and rare.
: Rivers, valleys, hills and mountains,
: All these gifts we do extol.
: Healthy land, so like all fountains,
: Giving cheer that warms the soul.

: Dominica, God hath blest thee
: With a clime benign and bright,
: Pastures green and flowers of beauty
: Filling all with pure delight,
: And a people strong and healthy,
: Full of godly reverent fear.
: May we ever seek to praise Thee
: For these gifts so rich and rare.

: Come ye forward, sons and daughters
: Of this gem beyond compare.
: Strive for honour, sons and daughters,
: Do the right, be firm, be fair.
: Toil with hearts and hands and voices.
: We must prosper! Sound the call,
: In which ev'ryone rejoices,
: "All for Each and Each for All."

### תרגום לעברית
אי היופי, אי הפאר,

אי כה מתוק והוגן.

בוודאי כולם בפליאה מתבוננים,

איך כה עשירות ונדירות מתנותיך .

נהרות, עמקים, גבעות והרים,

כל מתנות אלו אנחנו מהללים.

אדמה בריאה, כמו כל המעיינות,

מעודד ומחמם את הנשמה.

דומיניקה, יברך אותך אלוהים,

עם חיוך שפיר ובהיר.

מרעה ירוק ופרחי יופי,

בתענוג טהור ימלאו הכל,

ואנשים חסונים ובריאים,

בפחד ויראת כבוד אלוהים מלאים,

הלוואי ונבקש להללך,

על כל מתנות עשירות ונדירות אלו.

בואו קדימה בנים ובנות,

מפנינה זאת שאין להשוות.

השתוקקו לכבוד, בנים ובנות,

עשו את הנכון, היו תקיפים והוגנים.

עמלו עם לבבות, ידיים וקולות,

אנו חייבים לשגשג, להשמיע את הקריאה,

שבה כולם שמחים,

"אחד בשביל כולם - וכולם בשביל אחד".

## קישורים חיצוניים

* ההמנון ביוטיוב

דומיניקה
קטגוריה:דומיניקה: סמלים לאומיים
רוטב לחם

**רוטב לחם** (באנגלית: **Bread sauce**) הוא רוטב חם או קר מהמטבח האנגלי, הנאכל בדרך כלל עם בשר עוף או בשר הודו צלויים.

הרוטב מהווה חלק ממאכלי חג המולד המסורתיים, ונאכל על פי רוב ביחד עם הצלי בארוחת חג המולד. יש הרואים ברוטב הלחם חלק בלתי נפרד מחג המולד במטבח הבריטי.

## מרכיבים
לצורך הכנת הרוטב מפוררים לחם, מבשלים חלב, חמאה עם בצל בו נעוצים ציפורנים, עלי דפנה ופלפל אנגלי, התערובת מסוננת, מעורבבת עם פירורי לחם, וחמאה נוספת, הבצל נסחט לתוך התערובת, וזו מתובלת עם מוסקט, עלה דפנה, פלפל ומלח.

## היסטוריה
ראשיתו של הרוטב במטבח האנגלי של ימי הביניים והוא הוגש כשהוא מלווה עוף או הודו ממולאים. בראשיתו נעשה שימוש בלחם יבש, כך שהוא אפשר שימוש מחדש בלחם זה. הרוטב קל להכנה, ונעשה שימוש במרכיבים זמינים. מאכלים על בסיס לחם, היו מקובלים בכל רחבי אירופה בימי הביניים.

## ראו גם
* פרנץ' טוסט
* פנצנלה
* פתוש

## לקריאה נוספת
• Harlan Walker, **[https://books.google.co.il/books?id=tuor2vcVtiQC&pg=PA196&lpg=PA196&dq=medieval&redir_esc=y#v=onepage&q=Bread%20Souce&f=false Milk-- Beyond the Dairy]**, P. 229

• **[http://www.foodsofengland.co.uk/breadsauce.htm The foods of England Project]**

## קישורים חיצוניים

* מתכון לרוטב לחם של נייג'לה לוסון
* מתכון לרוטב לחם של הסטון בלומנטל
* מתכון לרוטב לחם של דיליה סמית'

## הערות שוליים

קטגוריה:מאכלי חג המולד
לחם
קטגוריה:מאכלי לחם
קטגוריה:המטבח האנגלי
קטגוריה:מטבח ימי הביניים
רסאם פירירי

**רסאם פירירי** (בנפאלית: **रेशम फिरिरी**, תרגום: ליבי מתנופף ברוח כמשי) הוא פזמון נפאלי עממי אשר הפך ללהיט, ומהווה אחד מאבני היסוד במוזיקה הנפאלית המודרנית. השיר נפוץ ביותר בקרב נגני רחוב המנגנים את השיר באמצעות סראנגי  – כלי קשת נפאלי עממי.
השיר הולחן על ידי בונדי פריאר והוקלט במקור על ידי סונדאר שרסטה ודוואריקה לל ג'ושי.

## תוכן השיר

## תרגום חופשי לעברית
ליבי מתנופף ברוח כמשי,
האם לעוף גבוה או לשבת על גבעה?
ככלב הנענה לקריאות "קוטי קוטי (מילת קריאה לכלב)" וכחתול הנענה לקריאות "סורי"
אהבתנו בצומת דרכים תחכנה.
אקדח בעל קנה אחר או אקדח בעל שני קנים המכוון לאיל,
לא לאיל אני מכוון, אלא לאהובת ליבי.
אם מטוס בשמיים אין, גם לא מכונית על הכביש, עגלת שוורים ישנה.
אם ליבך כליבי אהבתנו תגדלנה ותתעצמנה, אז בואי.
על יד התהום מסוכן הוא לעגל.
איני יכול לעזוב, בואי נלך יחד, אהובתי.

## קישורים חיצוניים
* ניתוח מילות השיר (באנגלית)

קטגוריה:נפאל: תרבות
PassajirAvtoTrans

"**PassajirAvtoTrans**" (**Пассажиравтотранс**) היא אגודה שיתופית – קואופרטיב – המפעילה תחבורה ציבורית בסנקט פטרבורג ובפרבריה, בייחוד אוטובוסים. היא אחת ממפעילות התחבורה הציבורית הגדולות ברוסיה.

החברה מעסיקה כ-10,200 עובדים ומפעילה צי של 1,500 אוטובוסים, שמשרתים מאות קווים עירוניים, בינעירוניים ובינלאומיים והחברה מתאפיינת בהפעלת אוטובוסים רחבים וגדולים במיוחד. לחברה גם אוסף של אוטובוסים ישנים שמוצגים במוזיאון בבעלותה.
## היסטוריה
החברה הוקמה ב-1 בספטמבר 1926 כאשר ועדת ההוצאה לפועל של לנינגרד (ששימשה כעירייה) החליטה על השקת שלושה אוטובוסים עבור קו תחבורה עירוני.

ב-1935 מחלקת התחבורה העירונית הפכה לגוף בבעלות העירייה בשם המינהל לתחבורת אוטובוסים (Автотранспортное управление Ленгорисполкома, АТУЛ) ובשנת 1938 היוזמה נקראה בשם LenAvtoTrans («Ленавтотранс»).

ערב מלחמת העולם השנייה החברה הפעילה צי של 500 אוטובוסים אבל בתקופת המלחמה והמצור על לנינגרד חלק נכבד מצי האוטובוסים הועבר לידי הצבא האדום והאוטובוסים שימשו להעברת תחמושת והברחת מזון ואספקה לעיר.

תחבורת האוטובוסים חודשה באופן סדיר ב-1 באוגוסט 1945, צי האוטובוסים התרחב ונוספו קווי שירות לפרברי העיר. עם חניכת הרכבת תחתית בנובמבר 1955 מפת השירות התרחבה לערים נוספות במחוז לנינגרד.

בשנת 1964 למבנה החברה צורפה חברה קטנה יותר שפעלה בחסות העירייה בשם GlavLenAvtoTrans והיקף הפעילות צמח מאוד. החברה הפעילה בשנות ה-80 של המאה ה-20 7 חניות לאוטובוסים, כשהאחרון שבהם היה חניון האוטובוסים הגדול באירופה.

ב-26 ביולי 1988 ממשלת רוסיה, אז ממשלת רוסיה הסובייטית, אישרה להקים על בסיס חברת LenAvtoTrans חברה בשם LenPassajirAvtoTrans שהפעילה בנוסף ל-7 חניונים לאוטובוסים גם בעת ספר לנהגי אוטובוס. בינואר 1989 לרשות החברה היו למעלה מ-5,000 אוטובוסים ב-200 קווי שירות.

לאחר התפרקות ברית המועצות החברה ידעה קשיים כלכליים רבים שאילצו מכירת אוטובוסים וקיצוץ במצבת כח האדם של החברה.

ב-21 באוקטובר 1994 החברה אורגנה מחדש ונקראה בשמה הנוכחי PassajirAvtoTrans ( Пассажиравтотранс), אבל החברה המשיכה לסבול מחובות גדלים וגירעונות מתמשכים שהסדרתם התאפשרה רק בשנת 2000,עם שיפור המצב הכלכלי במדינה.

בשנת 2001 ועדת התחבורה של ממשלת סנקט פטרבורג נטלה לידיה את השליטה בחברה והחלה רפורמה במבנה החברה.

באוקטובר 2013 מונה א. ליזין למנכ"ל החברה, לאחר שכיהן קודם כסגן יושב ראש ועדת התחבורה של העירייה.
## קישורים חיצוניים

* 

קטגוריה:חברות אוטובוסים רוסיות
קטגוריה:קואופרטיבים
מרקוס רוהדן

**מרקוס רוהדן** (בשוודית: **Marcus Christer Rohdén**; נולד ב-11 במאי 1991) הוא כדורגלן שוודי המשחק בעמדת הקשר בקבוצת א.א.ק. לרנקה.

## קריירת מועדונים
רוהדן התחיל את הקריירה שלו בקבוצת הנערים "הוסנה" ובגיל 16 הצטרף לאלפסבורג. בדצמבר  רוהדן חתם על חוזה לחמש שנים בקבוצה הבוגרת. ב-26 באוגוסט 2012 רוהדן ערך את הופעת הבכורה שלו בליגת העל השוודית המשחק הליגה נגד האקן, בו גם כבש את שער הבכורה שלו.

ב-3 באוגוסט 2016 רוהדן חתם בקרוטונה, העולה החדשה לסרייה א'.

ב-13 באוגוסט 2019 רוהדן חתם בפרוזינונה בה משחק במרכז השדה לצד גריגוריס קסטנוס.

ב-26 ביולי 2023 חתם בפתיח קראגומרוק מליגת העל הטורקית.

## קריירה בינלאומית
בצעירותו, שיחק רוהדן בנבחרת הנערים והנבחרת הצעירה של שוודיה.

ב-15 בינואר 2015 רוהדן ערך את הופעת הבכורה שלו בנבחרת הבוגרת בניצחון 0-2 נגד , בו גם כבש את שער הבכורה שלו בנבחרת.

רוהדן השתתף עם הנבחרת במונדיאל 2018.

## תארים
; אלפסבורג
*ליגת העל השוודית: 
*הסופר קאפ השוודי: 

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני אלפסבורג
קטגוריה:כדורגלני קרוטונה
קטגוריה:כדורגלני פרוזינונה
קטגוריה:כדורגלני פתיח קארגומרוק
קטגוריה:כדורגלני א.א.ק. לרנקה
קטגוריה:כדורגלני נבחרת שוודיה
קטגוריה:כדורגלני מונדיאל 2018
קטגוריה:ספורטאים שוודים באיטליה
קטגוריה:ספורטאים זרים בטורקיה
קטגוריה:ספורטאים זרים בקפריסין
קטגוריה:שוודים שנולדו ב-1991
הפארק השלישי

"**הפארק השלישי**" (ברוסית: **Третий парк**) הוא שמה של חברת תחבורה רוסית המפעילה קווי תחבורה ציבורית בסנקט פטרבורג ובפרבריה, בייחוד אוטובוסים ומוניות שירות ומהווה לאחת מחברות התחבורה הפרטיות הגדולות ברוסיה.

החברה מעסיקה 4,831 עובדים ומפעילה צי של אוטובוסים, שמשרתים מאות קווים עירוניים ובינעירוניים. החברה מתאפיינת בהפעלת אוטובוסים קטנים ומיניבוסים.

## גלריה

2013 МАЗ-103.468 в Санкт-Петербурге маршрут 38.jpg|אוטובוס MAZ-103
Golden Dragon XML6125CR.jpg|אוטובוס Golden Dragon XML6125CR
Golden Dragon Bus.jpg|אוטובוס Golden Dragon XML6112
Mercedes-Benz Vario.jpg|אוטובוס Mercedes-Benz Vario 612D


## קישורים חיצוניים

* 

## הערות שוליים

קטגוריה:חברות אוטובוסים רוסיות
קטגוריה:סנקט פטרבורג: תחבורה
קיק אגוזים

**קיק אגוזים** (שם מדעי: *Nucifraga*) הוא סוג של ציפורי שיר ממשפחת העורביים, בו 3 מינים החיים ביערות המחטניים של אמריקה הצפונית, צפון אירואסיה והרי ההימלאיה והם משמשים כמפיצי זרעים של עצי מחט.

ציפורי הקיק ניזונים בעיקר מזרעי עצי אורן, אשוחית ועצים מחטניים נוספים וכן מעצים נוספים. הם בעלי מקור קשיח שחור, מקור המזכיר את מקור העורבני, קרוב משפחתו אך ארוך יותר וכפוף מטה. הקיק בעל נוצות חומות-לבנות מנומרות בשחור ובעל עיניים שחורות. הוא חי בזוגות ולעיתים בקבוצות גדולות יותר בין ענפים העצים ומחלץ בעזרת לשונו את הצנוברים מהאצטרובלים. הוא אוסף ומפזר כך הרבה זרעים שהוא שומר לחורף ולעיתים העצים מסתייעים בו כדי להפיץ את עצמם.

## מינים
*קיק אגוזים מנוקד (*Nucifraga caryocatactes*)
*קיק אגוזים אמריקאי (*Nucifraga columbiana*)
* *Nucifraga multipunctata*

## קישורים חיצוניים

* 

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:עורביים
מוסגורטרנס

**מוסגורטרנס** (ברוסית: **Мосгортранс**, ראשי תיבות ל"Московский Городской Транспорт", תחבורה עירונית של מוסקבה) היא חברה רוסית בבעלות המדינה (באמצעות עיריית מוסקבה) המפעילה רשת של קווי אוטובוס, טרוליבוס וחשמלית במוסקבה ובפרבריה.

החברה נחשבת לאחת מחברות התחבורה הגדולות ברוסיה ובין השאר מפעילה את תחנות האוטובוסים שערי דרום ושערי צפון.
## ראו גם
* מוסטרנסאבטו 
* PassajirAvtoTrans
* החשמלית של מוסקבה
## קישורים חיצוניים

* 

## הערות שוליים
 
 
קטגוריה:ברית המועצות: תחבורה
קטגוריה:חברות סובייטיות
קטגוריה:מוסקבה: תחבורה
קטגוריה:חברות אוטובוסים רוסיות
קטגוריה:מוסקבה: רכבות
קיק אגוזים מנוקד

**קיק אגוזים מנוקד** (שם מדעי: *Nucifraga caryocatactes*) הוא מין של ציפור שיר ממשפחת העורביים אשר חי ברחבי אירואסיה ביערות מחטניים ונשירים מאירופה עד לסיביר וליפן במזרח.

קיק האגוזים דומה במראהו לעורבני אך בעל מקור נוקשה שחור המותאם לפיצוח זרעים קשים או בלוטים. הוא מגיע לאורך 32–38 ס"מ, בעל מוטת כנפיים של 49–53 ס"מ ומשקלו 120–170 גרם. הקיק בעל נוצות חומות-לבנות עם מצח בצבע חום, אזור שת לבן וקצוות כנפיים וזנב שחורים. הרגליים אפורות ובעלות טפרים חזקים והעיניים שחורות.

קיק האגוזים ניזון בעיקר מצנוברים של עצי אורן ממגוון מינים וכן מזרעי לוז ואשוחית, אותם הוא מחלץ מקליפתם באמצעות נקישה עם מקורו ושימוש בלשונו הארוכה ובעלת הקרסים לחילוץ הצנוברים. אם זה לא עוזר הוא ינסה לנפץ את הקליפה בחבטות תוך שהוא מצמיד את הזרעים לרגליו. הקיק אוסף את הזרעים ואת חלקם טומן באתרי מסתור, מה שלפעמים עוזר לאורנים הצעירים לנבוט ומסייע בעקיפין לעץ. בנוסף הוא ניזון ממזונות נוספים כמו פירות, דבש, דבורים וחרקים נוספים וגם מגוזלים, ביצים, מכרסמים קטנים ונבלות.

הקיק חי בזוג על עץ שבו מקננים והנקבה מטילה בו 2–4 ביצים הבוקעות לאחר 18 יום. שני ההורים מטפלים בגוזלים.

**תת-מינים**:
* *Nucifraga caryocatactes caryocatactes*
* *Nucifraga caryocatactes macrorhynchos*
* *Nucifraga caryocatactes rothschildi*
* *Nucifraga caryocatactes japonicus*
* *Nucifraga caryocatactes interdicta*
* *Nucifraga caryocatactes macella*
* *Nucifraga caryocatactes hemispila*
* *Nucifraga caryocatactes owstoni*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:עורביים
קטגוריה:קרואטיה: עופות
קטגוריה:סרביה: עופות
קטגוריה:בעלי חיים שתוארו ב-1758
מוסטרנסאבטו

[ממוזער| אוטובוס [מרצדס-בנץ O303|מרצדס בנץ O303, פברואר 2012]] 
ממוזער| אוטובוס PAZ-3205 באוגוסט 2007 
**מוסטרנסאבטו** (ברוסית: **Мострансавто**) היא חברה בבעלות המדינה לתפעול תחבורה של אוטובוס נוסעים בפרברי מוסקבה עם תפוקה יומית של 2.3 מיליון נוסעים, היא מפעילה 1,224 מסלולים שונים באורך כולל של 33,800,000 ק"מ וכן 44 מסופי אוטובוסים ותחנות מסוף.

החברה מעסיקה 16,930 עובדים, מהם 8,482 נהגים ב-4,829 אוטובוסים והיא חולשת על 63% משוק האוטובוסים של מוסקבה.
## מסופי אוטובוסים פרברי מוסקבה
להלן רשימת מסופי האוטובוסים בפרברי מוסקבה המופעלים על ידי מוסטרנסאבטו. 
* תחנת האוטובוסים המרכזית של מוסקבה
* מסוף האוטובוסים של קולומנה 
* מסוף אוטובוס סרגייב פוסאד
* מסוף האוטובוסים יגורייבסק 
* מסוף האוטובוס פבלובסקי פוסאד 
* מסוף אוטובוסים לוחוביצי 
* מסוף האוטובוס של סטופינו 
* מסוף אוטובוסים אלקטרוסטאל 
* מסוף אוטובוסים אלטרוגורסק 
* מסוף האוטובוסים של קאשירה 
* מסוף אוטובוסים מוזיאסק 
* מסוף אוטובוסים ווסקרסנסק  
* מסוף אוטובוסים סולנצ'נוגורסק 
* מסוף האוטובוסים של וולוקולמסק

## ראו גם
* מוסגורטרנס 
## קישורים חיצוניים

*  

קטגוריה:חברות אוטובוסים רוסיות
קטגוריה:מחוז מוסקבה: תחבורה
כריסטיאן טוט

**כריסטיאן טוט** (בהונגרית: **Krisztián Tóth**; נולד ב-1 במאי 1994) הוא ג'ודוקא הונגרי אשר מתחרה בקטגוריית המשקל עד 90 ק"ג, זוכה מדליית ארד מאולימפיאדת טוקיו 2020 וסגן אלוף העולם (2014).

## קריירה
ביוני 2014 טוט זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי בודפשט. באליפות העולם בשנת 2014 שנערכה בצ'ליאבינסק, הוא זכה במדליית כסף כאשר ניצח בשמינית הגמר את אלכסנדר קוקול הסרבי, ברבע הגמר את ורלאם ליפרטליאני הגיאורגי ובחצי הגמר את קיריל וופרוסוב הרוסי. בגמר טוט הפסיד לאיליאס איליאדיס היווני. באותה השנה הוא זכה במדליית ארד באליפות אירופה שנערכה במונפלייה.

באליפות אירופה בשנת 2016 שנערכה בקאזאן, זכה טוט במדליית כסף. באותה השנה הוא השתתף באולימפיאדת ריו דה ז'ניירו וסיים במקום התשיעי לאחר שהודח בשלב שמינית הגמר עם ניצחון אחד והפסד אחד.

בפברואר 2019 הוא זכה במדליית ארד בגראנד סלאם פריז היוקרתי לאחר שניצח בקרב על המדליה את לי קוכמן הישראלי.

באולימפיאדת טוקיו 2020, טוט זכה במדליית ארד. לאחר שני ניצחונות בשלבים המוקדמים, הוא הפסיד בשלב רבע הגמר לאדוארד טריפל הגרמני ונשר לקרבות בית הניחומים. לאחר ניצחון בווזארי על נואל ואן 'ט אנד ההולנדי, הוא עלה לקרב על מדליית הארד. בקרב על המדליה הוא התמודד מול מיכאיל איגולניקוב הרוסי ולאחר כאחד עשר וחצי דקות של קרב, הצליח טוט להטיל את יריבו על צידו וניצח בווזארי.

באליפות אירופה בג'ודו 2021 שנערכה בליסבון זכה במדליית ארד אחרי שהפסיד ברבע הגמר לבקה גריניאשוולי הגיאורגי וניצח את נואל ואן 'ט אנד בבית הניחומים ואת מיכאיל זגאנק מטורקיה בקרב על הארד.
באליפות העולם בג'ודו 2021 שנערכה בבודפשט זכה במדליית ארד לאחר שניצח את גנטולין אלטנבגנה ממונגוליה, בחצי הגמר הפסיד לדבלט בובונוב מאוזבקיטן.

באליפות אירופה בג'ודו 2022 שנערכה בסופיה סיים במקום חמישי לאחר שהפסיד ללוקה מאיסורדזה הגיאורגי בחצי הגמר ולמאמאדני מהדייב האזרי.
באליפות העולם בג'ודו 2022 שנערכה בטשקנט הפסיד טוט בקרב הראשון שלו לטריסטאני מוסאחלישווילי מספרד.

באליפות אירופה בג'ודו 2023 שנערכה במונפלייה זכה במדליית ארד לאחר שהפסיד בחצי הגמר לנמניה מיידוב הסרבי, וניצח את אלכס קרט הרומני בבית הניחומים ואת נואל ואן 'ט אנד בקרב על הארד. באליפות העולם בג'ודו 2023 שנערכה בדוחה הפסיד בקרב הראשון שלו לרפאל מסדו מברזיל.

באליפות אירופה בג'ודו 2024 שנערכה בזאגרב זכה במדליית כסף לאחר הפסד בגמר לאליין חג'ייב האזרי. בחצי הגמר ניצח את מוראד פאטייב האזרי.

באולימפיאדת פריז הפסיד בסיבוב הראשון לאלכס קרט הרומני בעונשים. טוט נשא את דגל הונגריה בטקס הפתיחה של האולימפיאדה ביחד עם שחקנית הכדוריד בלאנקה בירו.
## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ספורטאים הונגרים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:ג'ודו: מדליסטים אולימפיים
קטגוריה:מדליסטים אולימפיים הונגרים
קטגוריה:נושאי דגל הונגריה באולימפיאדה
קטגוריה:הונגרים שנולדו ב-1994
יניב בארוט

**יניב בארוט** (נולד בשנת 1981) הוא קצין בצה"ל בדרגת אלוף-משנה, ששירת כמפקד חטיבת כפיר, קצין אג"ם של פיקוד הצפון, מפקד חטיבה 55, קצין אג"ם של אוגדת עזה ומפקד סיירת חרוב.

## ביוגרפיה
בארוט התגייס לצה"ל בשנת 2000, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לסיירת צנחנים ושירת במגוון תפקידי פיקוד, והשתתף בלחימה כנגד הטרור הפלסטיני באינתיפאדה השנייה ובמלחמת לבנון השנייה. בשנת 2008 מונה למפקד פלנ"ט צנחנים, והוביל אותה בלחימה בין היתר במבצע עופרת יצוקה, את תפקידו סיים בשנת 2009. בשנים 2011–2012 שירת כסגן מפקד גדוד 101.

בשנת 2015 הועלה לדרגת סא"ל ומונה למפקד גדוד חרוב. בשנת 2016 קיסל הגדוד בפיקודו תעודת הצטיינות ממפקד אוגדת איו"ש, ליאור כרמלי, על פעילותו בגזרת חטיבת עציון. בנובמבר 2016 החלה תחת פיקודו הסבת הגדוד לסיירת, תהליך שהסתיים ב-22 במרץ 2017 עת הוקמה סיירת חרוב, את תפקידו סיים בשלהי מאי 2017. לאחר מכן מונה לקצין אג"ם של אוגדת עזה בין השנים 2017–2019. ב-28 באפריל 2019 הועלה לדרגת אל"ם ומונה למפקד חטיבה 55, תפקיד בו שירת עד 24 במאי 2021. ביוני 2021 מונה לקצין אג"ם של פיקוד הצפון, ושירת בתפקיד זה עד שנת 2023. ב-20 באוגוסט 2023 מונה למפקד חטיבת כפיר.

במהלך מלחמת חרבות ברזל, לראשונה מאז הקמת חטיבת כפיר, הוביל אל"ם בארוט את החטיבה בתמרון בלב רצועת עזה.

במרץ 2025 סוכם ללימודים במכללה לביטחון לאומי, וב-16 ביולי 2025 סיים את שירותו כמפקד חטיבת כפיר.

מיועד על ידי הרמטכ"ל אייל זמיר לתפקיד מפקד המרכז הלאומי לאימונים ביבשה בזרוע היבשה בדרגת תא"ל.

## חיים אישיים
בארוט מתגורר בתל אביב, נשוי ואב לשלושה. בעל תואר ראשון בממשל, דיפלומטיה ואסטרטגיה מהמרכז הבינתחומי הרצליה ותואר שני במדעי המדינה מאוניברסיטת חיפה.

## הערות שוליים

קטגוריה:מפקדי גדוד חרוב
קטגוריה:מפקדי חטיבה 55
קטגוריה:קציני אג"ם של פיקוד הצפון
קטגוריה:מפקדי חטיבת כפיר
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:תל אביב-יפו: אישים
קטגוריה:ישראלים שנולדו ב-1981
G0y

[ממוזער|דגל ה-G0y ה[ברזילאי]]
[ממוזער|דגל ה-G0y ה[אמריקאי]]
**G0y** (מוכר גם כ-**gØy** וכ-**g-zero-y**) היא תת-תרבות שהופיעה במאה ה-21 בארצות הברית ובמיוחד בברזיל. הגברים שמגדירים את עצמם בזהות עצמית זו מקיימים יחסי מין עם גברים, אבל לא מגדירים את עצמם כהומואים או כביסקסואלים. במערכות יחסים זוגיות, שבהם לפחות אחד מבני הזוג מגדיר את עצמו כך (כאשר הוא מבצע חיכוך הדדי של איברי המין , כאשר הוא מאונן הדדית ועושה פלאשיו). בנוסף, מין אנאלי הוא דבר אסור במערכת יחסים עם גבר כי זה נראה להם יותר מדי הומוסקסואלי או אפילו מסוכן ואלים.

המונח G0y מגיעה מהמילה העברית גוי על ידי החלפת האות o עם הספרה 0. זאת כדי לייצג את .
## לקריאה נוספת

* Wiik, F. B. Os G0ys: Religião, Sexualidade, Gênero e Identidades Homoeróticas na Contemporaneidade / F. B. Wiik // Psicología, Conocimiento y Sociedad. — 2012. — No. 2(2). — P. 66—83.


## קישורים חיצוניים


* 
* 


## הערות שוליים

קטגוריה:להט"ב
קטגוריה:תת-תרבויות
קטגוריה:זהות מינית
קרמוס

"**קרמוס**" היה מפעל לקרמיקה אמנותית, שפעל בחולון כחלק מתעשיית הקרמיקה בישראל.

## היסטוריה

"קרמוס" הוקם בשנת 1953 על ידי ישראל טאוב. טאוב הפעיל קודם לכן מפעל דומה בשם "ארנו", שפעל ברמת גן. מאוחר יותר היה טאוב יועץ למפעל קרמיקה כפר מנחם. המפעל ייצר כלי בית עם עיטורים, כגון קערות וכדים, בשיטה של יציקה. סגנון הכלים היה מודרני וגאומטרי והם קושטו בדימויים מופשטים או בדימויים מן הפולקלור הישראלי. בשנת 1979 פתח המפעל חנות למכירה ישירה של תוצרתו, לצד מוצרי יבוא.

## לקריאה נוספת
* 

## הערות שוליים

קטגוריה:קרמיקה ישראלית
קטגוריה:חברות ישראליות
קטגוריה:תעשיית הקרמיקה בישראל
חו האנמין

**חוּ הָאנְמִין** (**胡漢民**; באנגלית: **Hu Hanmin**; 9 בדצמבר 1879 – 12 במאי 1936) היה אחד המנהיגים הראשונים של מפלגות הימין השמרני, קוומינטנג במהלך מלחמת האזרחים הסינית.

## ביוגרפיה
האנמין היה ממוצא האקה מ, ג'יאנגשי. אביו עבר לגואנגדונג, כדי לקבל משרה רשמית. אחרי סיום לימודיו בגיל 21 שנים, יצא ללמוד ביפן החל משנת 1902, והצטרף לטונגמנגואי (הברית המהפכנית הסינית) ב-1905 כעורך העיתון "מין באו". בשנים 1907–1910 השתתף במספר מהפכות מזוינות. זמן קצר לאחר מהפכת שינהאי בשנת 1911, הוא התמנה למושל של גואנגדונג וכמזכיר הראשי של הממשלה הזמנית. הוא השתתף במהפכה השנייה בשנת 1913, והצטרף לסון יאט-סן שעבר ליפן לאחר כישלון המהפכה השנייה. שם הם הקימו את הקוומינטנג (המפלגה הלאומנית הסינית). הוא חי בגואנגדונג בין 1917 ו-1921 ועבד עבור סאן יאט-סן, כשר התחבורה ויועץ הראשי מאוחר יותר.

הוא נבחר לוועד הפועל המרכזי בוועידה הראשונה של הקואומינטנג בינואר 1924. בספטמבר הוא פעל כסגן הנשיא, כאשר סון יאט-סן עזב את גואנגג'ואו לשאוגואן. סאן מת בבייג'ינג במרס 1925, וחו היה אחת משלוש הדמויות החזקות ביותר בקוומינטנג. שני האחרים היו וואנג ג'ינגווי וליאו ז'ונגקאי. ליאו נרצח באוגוסט באותה שנה, והו נחשד ונעצר. לאחר ״פיצול נינגהאן״ (=הפסקת שיתוף הפעולה בין הקוומינטנג ובין המפלגה הקומוניסטית) בשנת 1927, הוא תמך בצ'יאנג קאי שק, ומונה לתפקיד שלטוני בכיר בנאנג'ינג.

מאוחר יותר, ב -28 בפברואר 1931, הוא הוכנס למעצר בית על ידי צ'יאנג עקב מחלוקות על החוקה הזמנית החדשה. לחץ פנימי במפלגה אילץ את צ'יאנג לשחרר אותו. לאחר מכן, הוא הפך למנהיג רב עוצמה בדרום סין, שדגל בשלושה עקרונות פוליטיים: התנגדות לפלישה היפנית, התנגדות לקומוניסטים מיליטריסטים, ולבסוף התנגדות למנהיג המוצהר, צ'יאנג קאי-שק.

הפלגים שהתנגדו לצ'יאנג בקואומינטאנג התכנסו בגואנגג'ואו כדי להקים ממשלה יריבה. הם דרשו את התפטרות צ'יאנג מתפקידיו הכפולים כנשיא המדינה וראש הממשלה. מלחמת האזרחים נמנעה על ידי הפלישה היפנית למנצ'וריה. הו המשיך לשלוט בדרום סין, בלב ליבו של הקואומינטאג, בסיוע צ'ן ג'יטנג וחבורת ניו-גואנג-שי. שם הוא ניסה ליצור ממשלה ללא שחיתות כאלטרנטיבה למשטר של צ'יאנג. הו ביקר את צ'אנג שלא נקט מדיניות חזקה ״כלפי הכוח הזר [יפן] שקרע והרס את מולדתנו!"

חו ביקר באירופה והפסיק את ההתקפה הפוליטית שלו על צ'יאנג קאי-שק ביוני 1935. בפגישה הראשונה של הוועידה החמישית של קואומינטאנג בדצמבר 1935 נבחר ליו"ר הוועדה המרכזית. הוא חזר לסין בינואר 1936, חי בגואנגג'ואו עד שמת מדימום במוחו ב -12 במאי 1936.

מותו עורר משבר. צ'יאנג רצה להחליף את חו בחסידיו הנאמנים בדרום סין ולחסל את האוטונומיה שממנה נהנה הדרום תחת חו. כתוצאה מכך, צ'ן והחבורה של גואנגשי קשרו קשר נגד צ'יאנג. במה שקרוי "תקרית ליאנג-גואנג". צ'ן נאלץ להתפטר מתפקידו כמושל גואנג-דונג לאחר שצ'יאנג שיחד רבים מקציניו לערוק והמזימה התמוטטה.

## קישורים חיצוניים

* 

## הערות שוליים

קטגוריה:מהפכנים סינים
קטגוריה:פוליטיקאים סינים
קטגוריה:סינים שנולדו ב-1879
קטגוריה:סינים שנפטרו ב-1936
Foton Midi

**Foton Midi** הוא מיניוואן מתוצרת יצרנית הרכב הסינית **Foton Motor** , חברת בת של **BAIC Group**; (שם רשמי: Beijing Automotive Industry Holding Co., Ltd", בסינית: "北京汽车工业控股有限责任公司") אשר יוצרה בשנים 2008–2014.

משנת 2010 "Foton Midi" יוצר גם בגרסה מנוע חשמלי, הוטען על ידי סוללת ליתיום-יון מסוג "ENAX Lithium Manganese, 33kWh, 50Ah". זמן טעינה עמד על 8 שעות. זמן טעינה מהירה עמד על 30 דקות (70% טעינה). מחיר היחידה עמד על 100,000 רנמינבי.

## "Foton Midi"
* 5 דלתות, 2 דלתות צד - בתצורת הזזה.
* מנוע קדמי.
* מנועי בנזין.
* סוג הנעה: הנעה קדמית.
* 6 רמות גימור.
* בשנת 2013 עבר הדגם מתיחת פנים.
* מחיר היחידה עמד על 59,800 - 66,400 רנמינבי (שנת 2008, בסין).

## תמונות

קובץ:Foton Midi LWB 01 China 2012-04-21.jpg | דגם "Foton Midi"
קובץ:Foton Midi LWB 02 China 2012-04-14.jpg | דגם "Foton Midi"
קובץ:Foton Midi C1.6 Van 2012 (15364305356).jpg | דגם "Foton Midi"
קובץ:Foton Midi LWB China 2014-04-16.jpg | דגם "Foton Midi"
קובץ: Foton Midi LWB rear China 2015-04-10.jpg | דגם "Foton Midi"


## ראו גם
* Foton Tunland
* Foton Saga
* Foton Toano
* Foton MP-X
* Foton Xiangling V

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2008
קטגוריה:מיניוואנים
קטגוריה:כלי רכב המיוצרים בסין
Midi
Privacy Badger

**Privacy Badger** הוא תוסף דפדפן חופשי בקוד פתוח שנוצר על ידי קרן החזית האלקטרונית, המאפשר חסימת גישתם של אתרי אינטרנט למידע אודות הגולש בהם. התוסף ניתן לשימוש בדפדפנים גוגל כרום, פיירפוקס ואופרה.

## על התוסף
מטרת התוסף לקדם גישה מאוזנת לפרטיות באינטרנט בין צרכנים לספקי תוכן על ידי חסימת פרסומות וקובצי עוגיות שאינם מכבדים את הגדרת האפשרות "אל תעקוב". לדבריה של מפתחת התוסף: "אם נראה שמפרסם עוקב אחריך במספר אתרים ללא רשותך, התוסף יחסום באופן אוטומטי את המפרסם מלקחת מידע נוסף מהדפדפן שלך. עבור המפרסם, זה כאילו לפתע נעלמת."

בעוד שחלק מהקוד של התוסף מבוסס על Adblock Plus, הוא חוסם רק פרסומות שעוקבות אחר המשתמש.

גרסת "אלפא" שוחררה ב-1 במאי 2014, ולאחריה גרסת הבטא ב-21 ביולי 2014. לפי ההודעה של קרן החזית האלקטרונית, בחודש אפריל 2017, הגיע התוסף למיליון משתמשים.

### התייחסויות בתקשורת
במגזין PC World  נכתב כי התוסף "חוסם רק מעקב של צד שלישי, לא צד ראשון", ומציין כי מניעת תקיפת זיהוי (fingerprinting attacks) של הדפדפן מתוכננת לשחרור עתידי.

המגזין Ars Technica  דיווח כי במידה שמפרסם מתחייב לכבד את הבקשה "אל תעקוב", קובצי העוגיה שלהם לא יחסמו על ידי התוסף.

אתר החדשות LWN.net, מתאר את התגים הירוקים, הצהובים והאדומים של תפריט התוסף "תוספת יפה להדמיה", מה שהופך אותו קל עבור המשתמש כדי להחליף את העוקבים לסירוגין, אם תרצה בכך המתאר קל יותר מאשר לחסום ממשקים רחבים.

באתר הבלוגים Gigaom  נכתב: "הרשימה השחורה של התוסף נוצרת באמצעות חסימה היורסטית, כלומר, התוסף משתפר ככל שמשתמשים בו", ובמאי 2014 כתב כי התוסף "שובר הרבה אתרים", אבל רואה את החשיבות בכך שהיא נוצרת על ידי ארגון ללא כוונות רווח, ומסכם שזה "הרבה יותר ממספיק טוב".

## קישורים חיצוניים

* 

## הערות שוליים

קטגוריה:תוכנות שהושקו ב-2014
נובויוקי צ'וג'י

**נובויוקי צ'וג'י** (ביפנית: **辻井 伸行**; נולד ב-13 בספטמבר 1988) הוא פסנתרן ומלחין יפני. הוא נולד עיוור בגלל מיקרואופתלמיה  ולמרות זאת, כישרונו המוזיקלי יוצא הדופן הוביל אותו להיות אמן בעל שם עולמי. הוא הופיע עם מיטב התזמורות והמנצחים החשובים בעולם וזכה לשבחים רבים על נגינתו.

## ביוגרפיה
צ'וג'י נולד וגדל בטוקיו. הוא נולד עיוור עקב מחלת המיקרואופתלמיה  ולמרות זאת החל ללמוד פסנתר בגיל 4. הוא למד לקרוא מוזיקה שהודפסה בכתב ברייל, אבל יצירות רבות היו בלתי זמינות בברייל ולכן הוא נאלץ ללמוד לנגן אותן לפי השמיעה ולזכור אותן בעל פה. בגיל 7 הוא זכה בפרס של כל יפן לתלמידים עיוורים על נגינתו ובגיל 10 הופיע עם תזמורת המאה של אוסקה. בגיל 12 הוא ביצע את הרסיטל הראשון שלו. לאחר מכן, הוא יצא לסיבוב הופעות בארצות הברית, צרפת ורוסיה.

באוקטובר 2005 הגיע צ'וג'י לשלב חצי הגמר בתחרות הבין-לאומית ע"ש שופן לפסנתר, שנערכה בוורשה שבפולין וזכה בפרס המבקרים.

באפריל 2007 החל ללמוד באוניברסיטת אונו גקואן בטוקיו וסיים את לימודיו במרץ 2011.

בשנת 2009 זכה צ'וג'י במדליית זהב בתחרות הבין-לאומית לפסנתר על שם ואן קלייברן  ביחד עם האוצ'ן ז'אנג מסין. נוסף לכך, הוא זכה בפרס על הביצועים הטובים ביותר. בשלב המוקדמות הוא ניגן את כל 12 אטיודים, אופוס 10 של פרדריק שופן.

## קישורים חיצוניים

* 

* צפו/פסנתרן יפני עיוור מנגן את ה-La Campanella של ליסט, באתר אופוס - המגזין למוזיקה קלאסית, 31 ביולי 2014
* מעיין כפיר, איך הצליח עיוור מלידה להפוך לפסנתרן בעל שם עולמי?, באתר הידברות - אתר היהדות הגדול בעולם, 19 באוקטובר 2017

קטגוריה:פסנתרנים
קטגוריה:מלחינים יפנים
קטגוריה:יפנים שנולדו ב-1988
אגרת בת מחלת

**אַגְרַת בַּת מַחֲלַת** הוא שמה של שדה המוזכרת בספרות חז"ל, כמי שמצויה בשעות הלילה בדרכים ומסכנת את העוברים והשבים. בשל החשש מאגרת בת מחלת, נמנעו אנשים מללכת לבדם בשעות הלילה.

## זהותה
רבי שמעון לביא בעל **[[כתם פז]]** על ספר הזהר כתב שמחלת זו היא בשמת בתו של ישמעאל (שהייתה אחר כך אשתו של עשו). וכן כתב גם החיד"א. מאידך המהרש"א סובר כי ייתכן והכוונה לבתו של מחלת שהייתה אשתו של עשו, שהולידה שדים ורוחות.

אחרים כתבו שאגרת בת מחלת היא לילית, ושמה גם אגרת, ונקראת "בת מחלת" מלשון ריקוד (מחול).

## אזכורים
בתלמוד במסכת פסחים מובא שאל לבני אדם ללכת בלילה ברחוב יחידי בלילות מסוימים, מאחר שאגרת בת מחלת וחילותיה יכולים להזיק להולך יחידי:

בהמשך דברי התלמוד מובא שבתחילה הייתה אגרת בת מחלת מצויה בדרכים בכל לילות השבוע, עד שיום אחד פגשה את רבי חנינא בן דוסא, ואמרה לו שהיא אינה מזיקתו מאחר שהוא חשוב בשמים. מששמע כך רבי חנינא אמר לה, שאם אכן כדבריה - הוא גוזר עליה שלעולם לא תעבור במקום מיושב. מששמעה זאת אגרת, ביקשה ממנו שישאיר לה זמנים מסוימים שכן יורשה לה לעבור. ואכן נעתר לבקשתה ושייר לה את לילי רביעי ולילי שבת.

סיפור נוסף מובא בתלמוד על כך שאגרת בת מחלת פגשה את אביי שגזר עליה שלא תעבור לעולם ביישוב. בהמשך לסיפור זה, נאמר בתלמוד שאף שלעיתים נראים חילותיה של מחלת בעיר, הוא משום שסוסיהם נשמטים מהם ובורחים, והם רצים אחריהם להחזירם.

בתלמוד במסכת תענית דרשו חז"ל על הפסוק "ונתתי גשמכם בעיתם" - שהזמן היותר טוב שיורדים בו גשמים הוא בליל יום רביעי ובלילות שבת, ובטעם הדבר כתבו הראשונים, מאחר שבאותם הזמנים בין כך אין מצויים אנשים ברחובות מפחד אגרת בת מחלת.

רבי יצחק אייזיק מטירנא בספר המנהגים כתב שלכך תיקנו להוסיף בסוף ברכת השכיבנו שבתפילת ערבית של שבת, 'ופרוס עלינו סוכת שלומך' להינצל מהשידה אגרת בת מחלת שמצויה בלילי שבת.

רבי אליהו מזרחי בפירושו על התורה כותב שהטעם שלא יצאו בלילי רביעי ולילי שבת הוא: .

בתורת הקבלה מזוהה אגרת היא קליפה שכנגד ספירת המלכות וממנה בא קרי, כמו-כן היא מזוהה כאחת מנושאי כיסא הטומאה של ספירת המלכות שמצד הקליפות והסטרא אחרא.

## קישורים חיצוניים

*
*
*
*

## הערות שוליים

קטגוריה:שדים יהודים
מיו מיו

**מיו מיו** (**Miu Miu**) הוא מותג אופנה שנוסד באיטליה יוקרתי של בגדי נשים ואביזרי אופנה. בהיותו חברה בת של פראדה. משרדיה הראשיים שוכנים כיום בפריז שבצרפת.

## היסטוריה
[ממוזער| חנות מיו מיו ב[ניו יורק .]]
מיו מיו הוקמה בשנת 1993 על ידי מיוצ׳ה פראדה. השם נולד מכינוי החיבה שמשפחתה של מיוצ'יה פראדה העניקה לה.

בשנת 2011, השיקה מיו מיו את סדרת "סיפורי נשים". הקמפיין הורכב מסרטונים קצרים שהופקו בשיתוף פעולה עם במאיות ידועות שם ומוכרות. כך נוצרה רשימה של סרטונים אילמים קצרים שהציגו את הקולקציות של מיו מיו. ארבעת הסרטונים הראשונים בוימו על ידי זואי קאסאווטס, לוקרסיה מרטל, ג'יאדה קולגרנדה ומסי טדיג'דין והוצגו בפסטיבל הסרטים הבינלאומי ה-69 של ונציה.הסרטון החמישי אשר נכתב ובוים על ידי אווה דובני שגם כיכבה בו, הוצג לראשונה בשנת 2013.

ב-14 במארס 2013, נמסר דו״ח אודות הפרת זכויות נשים על ידי פראדה לנציבות האו"ם עבור הוועדה לשמירה על זכויות אדם. ב-17 במאי 2013 פרסמה הוועדה הצהרה היוצאת נגד הטרדה מינית ואפליה מגדרית במקום העבודה. באפריל 2013, פורסמה באתר ״Change.org״ עצומה אמריקאית נגד מיוצ'יה פראדה, אשר אספה יותר מ-200,000 חתימות ברחבי העולם. עצומה זו תקפה את מיוצ'יה פראדה על ניצול תביעה כנגד עובדת שפוטרה בגין הצהרות כוזבות, כדרך להביע את עמדותיה בדבר הטרדה מינית. העצומה פגעה בתדמיתו של המותג. ב-28 במאי 2013, גיבתה הוועדה לזכויות אדם באו"ם עובדת לשעבר בפראדה, בשם רינה בובריס, אשר תבעה את מנהל פראדה יפן בגין הטרדה מינית ואפליה. המגזין ווג פרסם מאמר תחת הכותרת "פראדה נגד האו"ם" במסגרתו צוטטה בובריס בטענה כי "כל מי שקונה מן המותגים של פראדה ומיו מיו תומך בתרבות של אפליה והטרדה מתוקף כוח המשרה ."

מיזם חדש של מיו מיו בשנת 2015 – השקת הבושם הראשון של המותג – גובה על ידי הסכם שנחתם בין Coty Inc ופראדה. מדובר בניסיון התרחבות ראשון של מיו מיו מחוץ לשוק האופנה והאקססוריז.

## בוטיקים
[ממוזער| חנות מיו מיו ב[הונג קונג .]]
בוטיקים של המותג מיו מיו פזורים בכל רחבי העולם. בשנת 2009, פתח המותג את החנות העצמאית הראשונה שלו בעיר שנזן בסין. בקיץ 2011 הושקה חנות חדשה ביוסטון, טקסס, ובסתיו 2011 בשורט הילס, ניו ג'רזי. הבוטיק האוסטרלי הראשון של המותג נפתח במלבורן . השני נפתח בסידני בשנת 2011. בשנת 2010, נפתח סניף בגלאזגו, סקוטלנד.

בשנת 2017 נפתחה מחדש חנות המותג ברחוב Sloane בלונדון לאחר שעברה שיפוץ בהכרזה כי הם יאפשרו ללקוחות לעצב את העקבים שלהם בהתאמה אישית. זוהי החנות היחידה של מיו מיו המציעה שירות זה.

## פרסום
הדוגמניות של המותג כוללים את לטיסיה קסטה, קירסטן דנסט, מגי ג׳ילנהול, קייטי הולמס, ג׳ינטה לאפינה, לינדזי לוהן, ונסה פאראדי, קלואי סביני, סירי טולרוד, לינדסי וויקסון, ג'או שין, ג'סיקה סטאם וחואן סמולס . במאי 2011 בחרה מיו מיו בשחקנית היילי סטיינפלד להיות הפנים הצעירות של המותג, על אף שהייתה רק בת 14. עבור קמפיין 2012 נבחרה הדוגמנית האמריקאית בת ה-34, גווינבר ואן סינוס. בשנת 2018 הפכה השחקנית אל פנינג לפנים של המותג.

## קישורים חיצוניים

* 

* 

## הערות שוליים

קטגוריה:חברות אופנה איטלקיות
קטגוריה:מותגי אופנה עילית
מוחמד בן אסמאעיל א-דרזי

**מוחמד בן אסמאעיל א-דֻּרְזִי** (בערבית: **محمد بن إسماعيل الدرزي**), הנודע גם בשמו **נשתכין א-דרזי** (בערבית: **نشتكين الدرزي**), היה מטיף דתי ומנהיג העדה הדרוזית במאה ה-11. הוא הוכרז ככופר בשנת 1016, והוצא להורג ב-1018 על ידי הח'ליף הפאטימי אל-חאכם באמר אללה.

## ביוגרפיה
מעט מאוד ידוע על ראשית חייו של א-דֻּרְזִי. על פי רוב המקורות, הוא נולד בבוכרה, והיה כנראה ממוצא פרסי. הוא כונה "א-דרזי", כינוי שפירושו "החייט". הוא הגיע לקהיר בשנת 1015 לערך, והצטרף לתנועת הדרוזים שאך נולדה.

א-דרזי הנהיג כוח צבאי שנשלח מקהיר, כדי לדכא את "תנועת האחדות", שקמה בהרי השוף בלבנון ובחורן שבסוריה, ושאפה לאחד נוצרים ומוסלמים סונים ושיעים תחת אל אחד. הצבא של א-דרזי מנה כ-200 אלף חייל, בעוד שלתנועת האחדות היו פחות מ-10,000 איש. שני הצדדים נפגשו מצפון לירושלים. הצבא של א-דרזי הובס, והוא נתפס בשבי. כתוצאה מהניצחון, זכתה תנועת האחדות לכינוי "התנועה שהביסה את הצבא של א-דרזי".

לאחר הקרב, הפך א-דרזי לאחד ממטיפי הדת הראשונים של "דת האחדות", שנודעה בשם הדת הדרוזית. באותה עת גייסה התנועה מספר גדול של חסידים. עם זאת, מאוחר יותר הוא נחשב בוגד בעיני הדרוזים, ובדרך כלל הם מאפיינים אותו בתכונות שטניות, ובפרט בתכונת היהירות.

השקפה זו מבוססת על העובדה ההיסטורית, שככל שמספר חסידיו גדל, הוא הפך אובססיבי למנהיגותו, ולקח לעצמו את התואר "חרב האמונה". באיגרות החוכמה, מזהיר חמזה בן-עלי אבן-אחמד את א-דרזי ואומר: "האמונה אינה זקוקה לחרב כסיוע". אולם, א-דרזי התעלם מאזהרותיו של חמזה, והמשיך לקרוא תיגר על האימאם. גישה זו הובילה למחלוקות בין א-דרזי לבין חמזה בן-עלי, ששלל את התנהגותו. א-דרזי טען כי הוא זה שנועד להיות המנהיג של הדעוה, והעניק לעצמו את התואר "אדון המדריכים", כי הח'ליף אל-חאכם כינה את חמזה בן-עלי "אדון המצייתים".

בשנת 1018 אסף א-דרזי סביבו חסידים, שכונו "דרזיים", שהאמינו כי התבונה האוניברסלית התגלמה באדם הראשון, הועברה ממנו אל הנביאים, ואחר כך אל עלי, ומכאן אל צאצאיו, הח'ליפים הפאטימים. א-דרזי כתב ספר שייסד את הדוקטרינה הזאת. הוא קרא מספרו במסגד הראשי בקהיר, מה שגרם למהומות ולמחאות נגד טענותיו, ורבים מחסידיו נהרגו. חמזה בן-עלי הוקיע את דרכו, וכינה אותו "החצוף והשטן". המחלוקת שיצר א-דרזי הובילה את הח'ליף אל-חאכם להשעות את הדעוה הדרוזית בשנת 1018.

בניסיון לזכות בתמיכתו של אל-חאכם, החל א-דרזי להטיף כי אל-חאכם ואבותיו היו גלגולו של אלוהים.

ישנה סברה שא-דרזי התיר לחסידיו לשתות יין (בניגוד לאמונת האסלאם), וכן התיר נישואים האסורים על פי ההלכה האסלאמית. אולם יש חוקרים המפקפקים בכך.

## מותו ולאחריו
אל-חאכם לא האמין שהוא גלגול של אללה, והוא חשב שא-דרזי מנסה להציג עצמו כנביא חדש. הוא ראה בו סיכון דתי, והעדיף את חמזה בן-עלי על פניו. על כן הוא פקד להוציא אותו להורג ב-1018. אחריו, נותר בן-עלי המנהיג היחיד של הדת החדשה.

אף על פי שהדרוזים אינם רואים בא-דרזי את מייסד האמונה שלהם (ולמעשה, הם מתייחסים אליו כאל "הכופר הראשון"), קבוצות מוסלמיות יריבות כינו את ה"דרוזים" על שמו של א-דרזי, והכינוי דבק בהם שלא בטובתם. ה"דרוזים" מעדיפים לכנות את עצמם "אל-מווחידון" (המאמינים באל אחד).

## קישורים חיצוניים
* 

## הערות שוליים

קטגוריה:אנשי דת דרוזים
קטגוריה:נפטרים ב-1018
איגריצי

**איגריצי** (בהונגרית: **Igrici**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית איגריצי קטנה משמעותית מ-1,302 תושבים בשנת 2005 עד 1,146 תושבים בשנת 2018 (ירידה של כ-11%).

באיגריצי חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן